**,,Hra je radosť, hrou objavujeme svet.­“**

**Výchovný program školského klubu detí**

**Názov výchovného programu: Výchovný program ŠKD pri ZŠ Turzovka,**

**Bukovina č. 305**

**Forma výchovy a vzdelávania: celodenná**

**Výchovný jazyk: slovenský**

**Druh školského zariadenia: štátne**

**Dátum prerokovania v PR školy:**

**Dátum prerokovania v RŠ :**

**Platnosť dokumentu: 1. september 2019– 30. jún 2023 (inovovaný)**

**Miesto vydania: Základná škola Turzovka Bukovina č. 305**

**Zriaďovateľ: Mesto Turzovka, Jašikova**

**riaditeľ školy: Mgr. Rastislav Bakajsa**

**Telefónne čísla : 041/4352502**

**E -mail : zsturzovka@gmail.com**

**Web stránka :** [**www.zsturzovka.edupage.org**](http://www.zsturzovka.edupage.org)



**,,Hra je radosť, hrou objavujeme svet.­“**

**Výchovný program ŠKD podľa § 8 Zákona č.245/2008 Z. z. (školského zákona)**

**obsahuje nasledujúce časti:**

1. Názov programu

2. Vymedzenie vlastných cieľov a poslania výchovy

3. Formy výchovy a vzdelávania

4. Tematické oblasti výchovy

5. Výchovný plán

6. Výchovný jazyk

7. Personálne zabezpečenie

8. Materiálno-technické priestorové podmienky

9. Podmienky na zaistenie bezpečnosti a ochrany zdravia pri výchove

10. Vnútorný systém kontroly a hodnotenia detí a žiakov

11. Vnútorný systém kontroly a hodnotenia zamestnancov školského

zariadenia

12. Požiadavky na kontinuálne vzdelávanie pedagogických zamestnancov

**Školský klub detí pri Základnej škole Turzovka, Bukovina 305**

Od 1. 9. 2008 nadobudol účinnosť **nový školský zákon** (zákon č. 245/2008 Z. z. o výchove a

vzdelávaní), ktorý reaguje na súčasné požiadavky, podmienky a potreby spoločnosti a prináša do školského systému v SR niekoľko významných reformných zmien.

Jednou zo základných reformných zmien je, že výchova a vzdelávanie v školách a v školských zariadeniach sa uskutočňuje podľa výchovno-vzdelávacích programov. Pre školy

sú určené Vzdelávacie programy a pre školské zariadenia Výchovné programy.

Ministerstvo školstva SR vydáva a zverejňuje štátne vzdelávacie programy, ktoré vymedzujú

povinný obsah výchovy a vzdelávania v školách. Okrem toho má škola aj **školský vzdelávací**

**program.**  Školský vzdelávací program musí byť vypracovaný v súlade s princípmi a cieľmi

výchovy a vzdelávania podľa školského zákona a s príslušným štátnym vzdelávacím programom.

**Výchovný program Školského klubu detí** nadväzuje na program školy a preto

vychádza zo Štátneho vzdelávacieho programu a Školského vzdelávacieho programu.

**Výchovný program** je základným dokumentom ŠKD. Podľa neho sa uskutočňuje

výchovno-vzdelávacia činnosť v ŠKD. Výchovný program je vypracovaný v súlade s princípmi a a cieľmi výchovy a vzdelávania podľa školského zákona a s príslušným štátnym vzdelávacím programom.

1. **Názov programu**

**Názov programu ,, ,,Hra je radosť, hrou objavujeme svet.­“**

Vychádza z poznania, že hra je najprirodzenejšou činnosťou dieťaťa, prostredníctvom hry sa dieťa učí, získava vedomosti, formuje svoju osobnosť. Človek je šťastný ak sú naplnené jeho potreby, záujmy, túžby a očakávania. Každé dieťa je výnimočné a môže sa rozvíjať ak má dostatok podnetov a správne vedenie.

Pevne veríme, že deti budú každý deň odchádzať z nášho školského klubu obohatené o nové vedomosti, skúsenosti a zážitky.

**Charakteristika školského klubu detí (ŠKD)**

Školský klub detí pri Základnej škole Turzovka- Bukovina 305, je školské zariadenie, ktorého činnosť je zameraná na uspokojovanie sociálnych potrieb detí prostredníctvom výchovno-vzdelávacích, oddychových, záujmových a rekreačných činností. Je súčasťou základnej školy. Poskytuje výchovu a vzdelávanie deťom mladšieho, deťom so špeciálnymi výchovno-vzdelávacími potrebami a individuálne začleneným deťom.

Náš ŠKD nie je iba pokračovaním školského vzdelávania. Nechceme byť iba „servisom“ pre deti.

Snažíme sa :

* poskytnúť deťom priestor pre oddych a relaxáciu
* vytvoriť podmienky, aby sa deti mohli kvalitne pripraviť na vyučovanie
* pomáhať deťom realizovať sa v činnostiach, ktoré ich zaujímajú
* podporovať tvorivosť detí

Školský klub detí navštevujú deti, ktoré plnia povinnú školskú dochádzku v základnej škole.

Školský klub detí je súčasťou ZŠ a nachádza sa v samostatnej budove školy. K svojej činnosti využívame 3 učebne, 1 triedu, telocvičňu, kuchynku, učebňu informatiky, žiacku knižnicu, školské ihrisko, detské ihrisko a školskú jedáleň, ktorá sa nachádza v budove ŠKD. Všetky priestory sú z hľadiska hygienického, priestorového a materiálneho vybavené veľmi dobre. Priestory prešli kompletnou rekonštrukciou. Vo všetkých triedach je nový nábytok, pracovné stoly a stoličky. Vnútorné i vonkajšie priestory ŠKD spĺňajú bezpečnostné a hygienické normy podľa platných predpisov.

Výchovný program sa vzťahuje na všetky typy oddelení s prihliadnutím na schopnosti a zručnosti detí.

V budúcnosti chceme zvýšiť počet detí navštevujúcich ŠKD, ktoré nemajú vo svojom rodinnom prostredí vytvorené tie najlepšie podmienky pre svoj vývin, výchovu a vzdelávanie. Jedná sa hlavne o deti zo sociálne znevýhodneného prostredia..

**Zapojenie do projektov**

V rámci školského klubu detí vytvárame podmienky pre rôzne športové aktivity detí, ktoré sú dôležité pre ich správny vývin.

Projekty, do ktorých sa školský klub detí zapája sú kultúrne programy, ekologické programy, projekty zamerané na dopravnú výchovu detí, zdravú výživu, športové popoludnia a iné.

1. **Vymedzenie vlastných cieľov a poslania výchovy**

Vzdelávacia a výchovná činnosť reaguje na spoločenské zmeny v domácom i európskom meradle. Pripravujeme deti na životné situácie, učíme ich na ne reagovať. Je dôležité naučiť deti praktické zručnosti, potrebné pre život. Preto prioritou činnosti v ŠKD je systémový prístup k výchove detí a nácvik konkrétnych životných situácií v kľúčových kompetenciách.

Školský klub detí zabezpečuje pre deti, ktoré plnia povinnú školskú dochádzku na základnej

škole, nenáročnú záujmovú činnosť podľa výchovného programu, zameranú na ich prípravu

na vyučovanie a na uspokojovanie a rozvíjanie ich záujmov v čase mimo vyučovania a v čase

školských prázdnin. (§114 ods.1 školského zákona).

Rozbor súčasného stavu ŠKD podávame na základe SWOT analýzy.

Pre ďalší rozvoj ŠKD sú podstatné **silné stránky**.

* dobrá dostupnosť a pekné prostredie
* priestory ŠKD sa nachádzajú v samostatnom pavilóne -3 herne vybavené vhodným nábytkom
* v  pavilóne sa nachádza ŠJ
* materiálne vybavenie- hračky, pomôcky sa pravidelne dopĺňajú
* škola má svoju web stránku, kde má svoj priestor i ŠKD
* veľmi dobré vybavenie učební IKT
* deti sú v ŠKD radi, prejavujú spokojnosť
* spolupráca s vedením školy je na veľmi dobrej úrovni
* vzťahy na pracovisku sú dobré, s vyučujúcimi 1. stupňa je rozvinutá dobrá spolupráca a ochota vzájomnej pomoci

Podpora silných stránok ŠKD dáva šancepre podporu výchovy v oblasti využívania

moderných technológií, integráciu detí so špecifickými potrebami a nadaných žiakov do výchovného procesu v spolupráci so školským špeciálnym pedagógom, a výchovným poradcom.

Na druhej strane je potrebné slabé stránkyeliminovať. **Rizikom**  sú narúšanie činností režijnými momentmi, nepravidelné odchody detí, benevolencia rodičov k neprimeraným formám správania, klesajúci demografický vývoj.

**Priority – hlavné výchovné ciele ŠKD**

* rozvíjať kombináciu vedomostí, zručností a postojov– t.j. rozvoj dieťaťa,

jeho učenie a poznanie

* osvojovať u dieťaťa základy spoločenských hodnôt
* formovať u dieťaťa vedomosti, zručnosti a samostatnosť
* integrovať žiakov so špecifickými vzdelávacími potrebami
* viesť deti k zmysluplnému využívaniu voľného času a získavať

dostatok námetov pre napĺňanie voľného času

* naučiť deti uplatňovať svoje práva a súčasne plniť svoje povinnosti, niesť zodpovednosť za svoje zdravie a aktívne ho chrániť a upevňovať
* naučiť sa rozvíjať a kultivovať svoju osobnosť a celoživotne sa vzdelávať, pracovať v skupine a preberať na seba zodpovednosť

Dosahovanie stanovených cieľov budeme zabezpečovať individuálnym prístupom, preferovaním zážitkových metód a foriem práce, aplikovaním humanistickej výchovy, úzkou spoluprácou s vyučujúcimi, s rodinou dieťaťa a vytváraním pozitívnej emocionálnej klímy.

Hlavnou súčasťou výchovnej práce v ŠKD nie sú vedomosti žiakov, ale sú to hlavne sociálne zručnosti. Nejde o školský výkon žiaka ale o kvalitu jeho sociálnych vzťahov k svojmu okoliu.

Výchovno-vzdelávací proces v ŠKD prispieva k rozvoju kľúčových kompetencií každého jedinca. Cieľom je nadviazať kontakt na základy položené v predškolskom vzdelávaní a vhodne dopĺňať kompetencie získavané pri výchove v rodine a vo výchovno-vyučovacom procese v škole. Všetko je založené na priamych zážitkoch z činnosti ŠKD a prepojené s reálnymi životnými situáciami.

Kľúčové kompetencie sa v procese výchovno-vzdelávacej činnosti rozvíjajú a navzájom prelínajú v jednotlivých tematických oblastiach výchovy. Dieťa ich rozvíja účasťou na záujmovej činnosti a účasťou na výchovno-vzdelávacích aktivitách. Kľúčové kompetencie dieťaťa sú výsledkom obsahu výchovno-vzdelávacej činnosti a celkového výchovno-vzdelávacieho procesu v ŠKD.

Dieťa má osvojené tieto kľúčové kompetencie na úrovni zodpovedajúce jeho individuálnym osobnostným možnostiam a dĺžke pobytu v ŠKD:

**KOMPTENCIA UČIŤ SA UČIŤ**

* rieši nové, neznáme úlohy a situácie
* zúčastňuje sa vedomostných súťaži
* prejavuje záujem o nové informácie

***pedagogické stratégie-*** žiadať od detí, aby hodnotili situácie, vyvodzovali dôsledky z výsledkov myslenia a činností, argumentovali, aktívne sa zapájali do besied, kvízov, súťaží, navštevovali výstavy, múzeá, knižnicu, pedagogické aktivity zameriavať na hodnotenie situácií, vlastných aj cudzích výkonov, správania a javov, navodzovať situácie s otvoreným koncom, aktivity, v ktorých sa učia deti nie prispôsobovať sa, ale rozvíjať ,využívať zážitkové metódy a formy práce.

**KOMUNIKAČNÉ KOMPETENCIE**

* zrozumiteľne vyjadruje a obhajuje svoj názor
* vypočuje si opačný názor
* rozvíja si komunikačné schopnosti v oblasti moderných IKT
* prijíma spätnú väzbu

***pedagogické stratégie-*** vysvetlenie, povzbudenie, hranie rolí, besedy, využitie situačnej metódy, práca s počítačom, vlastná práca, prezentácia, riešenie úloh, tréning, individuálny prístup.

**SOCIÁLNE KOMPETENCIE**

* vlastným postupom rieši jednoduché konflikty
* pomenuje svoje potreby, city a pocity
* presadzuje autonómiu a práva svojej osobnosti
* rešpektuje úlohy skupiny
* efektívne spolupracuje v skupine
* uvedomuje si potreby žiakov a osôb so zdravotným znevýhodnením
* uvedomuje si potreby ostatných žiakov
* zvládne jednoduché stresové situácie

***pedagogické stratégie*** - povzbudenie, rozprávanie, dramatizácia, hry na riešenie konfliktov, navodzovať modelové situácie, inscenačná metóda, kde deti zinscenujú určitú situáciu a v diskusii sa pokúsia nájsť východisko, nájsť riešenie problému, hry na vciťovanie, hry na úprimnosť.

**PRACOVNÉ KOMPETENCIE**

* prejavuje samostatnosť vo vypracovaní domácich úloh
* plánuje a hodnotí svoje činnosti
* prijíma nové informácie a poznatky
* dokončí prácu
* kultivuje svoju vytrvalosť
* plní si povinnosti
* ovláda jednoduché manuálne zručnosti a samoobslužné činnosti potrebné pre praktický život
* rozvíja manuálne zručnosti

***pedagogické stratégie*** - povzbudenie, tréning, hodnotenie, aktivizácia, motivácia, kooperačné hry, tvorivé dielne, činnosti s využitím nových pracovných techník, materiálov, vlastná práca.

**OBČIANSKE KOMPETENCIE**

* uvedomuje si potrebu rešpektovania práv a slobôd iných osôb
* uvedomuje si potrebu prijatia zodpovednosti za svoje správanie
* je otvorený primeranému participovaniu na živote v oddelení
* prejavuje úctu k rodičom a k starším osobám

***pedagogické stratégie*** -individuálny prístup, návšteva divadelných predstavení, filmov, hranie rolí, hry na vciťovanie, aktívny prístup k príprave programov, spoločné podujatia

**KULTÚRNE KOMPETENCIE**

* pozná kultúrne pamätihodnosti regiónu
* rešpektuje iné kultúry a zvyky
* prijíma kultúrne podnety
* je otvorený podieľať sa na kultúrnych podujatiach v skupine
* ovláda základy spoločenského správania / pozdrav, podanie ruky.../

***pedagogické stratégie-*** tvorivé dielne, kultúrne programy, vysvetlenie, motivácia, návšteva kultúrneho podujatia, ukážky, výstava prác, exkurzia, modelové situácie, výtvarné stvárnenie zážitku

**KOMPETENCIE K VYUŽÍVANIU VOĽNÉHO ĆASU**

* vie účelne tráviť voľný čas
* vie si vybrať svoje záujmy
* vie odmietnuť nevhodné podnety pre trávenie voľného času

***pedagogické stratégie-*** záujmové krúžky, vysvetlenie, motivácia, individuálny prístup, tréning

**3. Formy výchovy a vzdelávania**

V školskom klube detí **uplatňujeme poldennú** formu výchovy a vzdelávania, ktorá je prispôsobená vyučovaciemu procesu.

Základným prostriedkom činnosti v ŠKD je hra založená na zážitku detí, ktorá obohacuje ich sebapoznanie, rozširuje vedomosti, schopnosti a vedie ku kladným emóciám.

- **pravidelná činnosť** – každodenná činnosť v oddelení vychádza z týždennej skladby zamestnania, predstavuje organizované aktivity

**- príležitostná činnosť** – presahuje rámec jedného oddelenia, nie sú zahrnuté do týždennej skladby činností (kultúrne vystúpenia, besiedky, karnevaly, MDD, športové dni,...)

- **spontánne aktivity** – jedná sa o činnosti nasledujúce po organizovanej činnosti, zahrňujú ranné hry, popoludňajšie odpočinkové činnosti a pobyty vonku

Základnou organizačnou formou výchovy a vzdelávania je individuálna, alebo skupinová výchovno-vzdelávacia aktivita v oddelení ŠKD.

**Metódy používané pri spontánnej, neriadenej činnosti:**

* pozorovanie, získavanie skúseností prežívaním
* experimentovanie
* hra, individuálna práca
* vlastná tvorba, aktivizujúce hry
* práca vo dvojici, partnerská výučba
* samostatné a skupinové riešenie problémov
* hodnotenie, sebahodnotenie

**Metódy používané pri riadenej činnosti:**

* rozhovor, diskusia, komunikácia v kruhu
* prezentácia výsledkov práce
* rozprávanie, dramatizácia
* vychádzka
* brainstorming
* riešenie problémových situácií, rolové hry

**Formy práce pri spontánnej činnosti:**

* odpočinok, čítanie kníh a časopisov
* stolové hry, puzzle, pexeso
* konštruktívne hry so stavebnicami
* kreslenie na ľubovoľnú tému, omaľovánky, doplňovačky

**Formy práce pri riadenej činnosti:**

* vychádzky s pozorovaním
* ročné obdobia vo výtvarných technikách
* besedy
* práca s knihou
* súťaživé hry, didaktické hry
* hudobno-pohybové hry
* TV chvíľky a športové hry

**Pri metódach a formách výchovy používame tieto zásady:**

* zásada primeranosti
* zásada vyzdvihnutia kladných rysov
* zásada postupnosti
* zásada sústavnosti a cieľavedomosti
* zásada jednoty výchovy mimo vyučovania
* zásada dobrovoľnosti
* zásada sebarealizácie
* zásada pestrosti a príťažlivosti
* zásada citlivosti a citovosti

**4. TEMATICKÉ OBLASTI VÝCHOVY**

Výchovu a vzdelávanie mimo vyučovania realizujeme v týchto výchovných oblastiach:

* vzdelávacia
* spoločensko-vedná
* pracovno-technická
* prírodovedno- environmentálna
* esteticko-výchovná ( výtvarná, hudobná, literárno-dramatická )
* telovýchovná ( športová, turistická, zdravotná)

VZDELÁVACIA OBLASŤ

- získavať poznatky a informácie z rôznych zdrojov

- rozvíjať samostatnosť v PNV

- získavať vzťah k celoživotnému vzdelávaniu

SPOLOČENSKO-VEDNÁ OBLASŤ

- rozvíjať sebahodnotenie, sebariadenie

- vštepovať úctu k rodičom a starším osobám

- rozvíjať kultúrne návyky a správanie

- využívať komunikáciu - riešiť konflikty

- vyjadrovať svoj názor

PRACOVNO-TECHNICKÁ OBLASŤ

- získavať zručnosti pre praktický život

- viesť ku spolupráci a zodpovednosti za prácu

- rozvíjať manuálne zručnosti, jemnú motoriku, tvorivosť

ESTETICKO-VÝCHOVNÁ OBLASŤ

- rozvíjať základy tvorivých schopností a zručností

- rozvíjať talent - prejaviť pozitívny vzťah k estetike prostredia

- posilniť úctu ku kultúrnym hodnotám

PRÍRODOVEDNO - ENVIRONMENTÁLNA OBLASŤ

- poznať princípy ochrany životného prostredia a podieľať sa na ich uplatňovaní

TELOVÝCHOVNO - ŠPORTOVÁ OBLASŤ

- upevňovať základné hygienické návyky - rozvíjať individuálny športový talent a schopnosti - relaxovať pravidelným cvičením a pohybom - poznať princípy zdravého životného štýlu a zdravej výživy - pochopiť škodlivosť fajčenia a návykových látok

**5. VÝCHOVNÝ PLÁN**

Je vypracovaný pre **všetky oddelenia** na školský rok.

Vo výchovnom pláne je stanovený zoznam tematických oblastí výchovy s vymedzením najmenšieho počtu výchovno-vzdelávacích činností pre príslušné oddelenie (v niektorých oddeleniach ŠKD sú deti z viacerých ročníkov).

Uvedený počet predstavuje jednu výchovno-vzdelávaciu činnosť denne tak, aby sa vystriedali všetky tematické oblasti výchovy počas obdobia dvoch týždňov.

Vychovávateľky realizujú výchovno-vzdelávaciu činnosť tak, aby sa v priebehu dňa striedal odpočinok a relax so vzdelávaním (príprava na vyučovanie), či záujmovými a výchovno-vzdelávacími aktivitami.

Vychovávateľky projektujú činnosť tak, aby uspokojili záujmy a rozvíjali schopnosti všetkých detí. To znamená, že počet výchovno-vzdelávacích činností môže byť vyšší, ako je minimálne stanovený vo výchovnom pláne.

**Štruktúra výchovného plánu na šk. rok**

|  |  |
| --- | --- |
| **Názov tem. oblasti výchovy** | **Počet výchovno-vzdel.aktivít v jednotl. ročníkoch** |
| **1. roč. 2.roč 3.roč 4.roč.** |
| Vzdelávacia- PNV | **134 134 134 134** |
| Spoločensko-vedná | **34 34 34 34** |
| Pracovno-technická | **34 34 34 34** |
| Výchovno-vzdelávacia | **18 18 18 18** |
| Prírodovedno-enviromentálna | **18 18 18 18** |
| Esteticko-výchovná | **34 34 34 34** |
| Telovýchovno-zdravotná | **34 34 34 34** |

Vo výchovnom pláne sa predpokladá:

* realizácia vzdelávacej oblasti (príprava na vyučovanie) denne
* realizácia telesnej oblasti 1x týždenne
* realizácia ostatných výchovných oblastí 1x za dva týždne

**Sebaobslužné činnosti**

* obed, kultúra stolovania
* zásady slušného správania
* kultúra obliekania, ochrana zdravia sezónnym oblečením
* praktické činnosti

**Oddychové činnosti**

* krátkodobé činnosti zamerané na oddych
* počúvanie hudby, počúvanie rozprávky
* pozeranie rozprávky
* čítanie
* spoločenské, konštruktívne ,tvorivé hry
* • relaxačné cvičenia, relaxačné chvíľky
* • rozhovory, komunikačný kruh

**Rekreačné činnosti**

* relaxačný charakter
* • pobyt vonku, pobyt v prírode, vychádzky, exkurzie
* • kolektívne , loptové a pohybové hry
* • hry s hračkami

**Režimové momenty**

* momenty uplatňované pri zmene činnosti a podľa individuálnych požiadaviek režimu dňa detí
* individuálny charakter, individuálne činnosti
* krúžky v škole
* odchod a návrat do a z umeleckej školy a pod.
* presuny detí
* obliekanie ,vyzliekanie
* odchod na vychádzku
* príprava na obed – hygiena , umývanie rúk a pod.

**Príprava na vyučovanie**

* upevňovanie učiva na základe požiadaviek školského vzdelávacieho programu
* písanie úloh
* didaktické hry
* čítanie
* ústne precvičovanie

**6. VÝCHOVNÝ JAZYK : slovenský**

* viesť deti k zdokonaľovaniu sa v používaní spisovného jazyka - jeho písomnej a ústnej formy
* rozvoj komunikačných zručností prostredníctvom hier, programov, besied
* rozvoj tvorivého vyjadrovania cez tvorbu vlastných príbehov, rozprávok, zážitkov
* na základe jazykových zručností rozvíjať pamäť, estetičnosť prejavu

**7. PERSONÁLNE ZABEZPEČENIE**

Výchovnú činnosť zabezpečujú vychovávateľky, ktoré svojím vzdelaním spĺňajú podmienky pedagogickej spôsobilosti.

Ich niekoľkoročná prax, vedomosti a skúsenosti v oblasti komunikácie s deťmi, rodičmi, učiteľmi, vedením školy, schopnosť motivovať činnosť, udržať si disciplínu, podnecovať a rozvíjať prirodzenú zvedavosť detí, ochota k ďalšiemu vzdelávaniu samoštúdiom odbornej literatúry a časopisov sú zárukou kvalitnej výchovno-vzdelávacej práce.

Školský klub detí v školskom roku 2019/2020 tvoria 4 oddelenia, ktoré vedú vychovávateľky:

|  |  |
| --- | --- |
| 1.oddelenie | Anna Mojžiščáková |
| 2.oddelenie | Mgr. Zdenka Vašulková |
| 3.oddelenie | Bc. Monika Perďochová |
| 4.oddelenie | Mgr. Andrea Dodeková |

Prevádzka školského klubu detí začína od 6:30 do 7:45 ráno a od 11:30 do 17:00 poobede. Ak dieťa príde vyzdvihnúť iná osoba, ako je uvedená v žiadosti, predloží splnomocnenie podpísané rodičom. Vyžiadanie dieťaťa rodičom na telefón z ŠKD, z bezpečnostných dôvodov nebudeme brať do úvahy. Všetci zamestnanci dbajú na dodržiavanie dohovorených pravidiel – dieťa odchádza domov len v sprievode známeho dospelého, alebo na základe písomnej žiadosti rodiča za iných podmienok.

**8. MATERIÁLNO-TECHNICKÉ A PRIESTOROVÉ PODMIENKY**

Pre svoju každodennú činnosť ŠKD využíva samostatné priestory ŠKD s tromi herňami a samostatným sociálnym zariadením a jednu miestnosť v budove školy . Každá učebňa je vybavená kobercom, novými stolíkmi a stoličkami. Priestor učební je vybavený nábytkom s rozmanitými hrami, stavebnicami, pomôckami na výtvarné a pracovno-technické činnosti, počítačom, televízorom a športovým náčiním. V jednej miestnosti je PC zostava pripojená na interaktívnu tabuľu.

Na záujmovú činnosť využíva okrem učební odbornú učebňu informatiky, telocvičňu, ihrisko detské ihrisko a areál školy.

Pre vychovávateľky je v ŠKD zriadená kancelária, kabinet na pomôcky a materiály na záujmové činnosti a priestor na uskladnenie športového náradia.

ŠKD má vyhovujúce hygienické podmienky. Má vyhradený priestor na prezúvanie. Deti majú

skrinky a vešiaky na odkladanie obuvi a šatstva . Deti obedujú v jedálni pod dohľadom vychovávateliek.

**9. PODMIENKY NA ZAISTENIE BEZPEČNOSTI A OCHRANY**

**ZDRAVIA PRI VÝCHOVE**

* prostredie a vybavenie využívaných priestorov zodpovedá platným hygienickým a zdravotným normám a je prispôsobené vykonávaniu činností v ŠKD
* za bezpečnosť detí počas celého pobytu v ŠKD zodpovedá vychovávateľka
* prechod žiakov do ŠKD v rámci školy zabezpečuje vychovávateľ prípadne zastupujúci učiteľ
* bezpečnostným technikom sú pravidelne vykonávané kontroly vnútorných i vonkajších priestorov
* k dispozícii je lekárnička s kontaktom a lôžko pre prípad poskytnutia prvej pomoci
* deti sú vedené k dodržiavaniu pravidiel bezpečného správania, sú vykonávané opatrenia k minimalizácii vzniku úrazov
* pri činnostiach organizovaných mimo objektu ŠKD môže mať vychovávateľ najviac 25 detí
* v prípade úrazu poskytne vychovávateľ prvú pomoc, oznámi ho vedeniu školy, zapíše ho do knihy úrazov, prípadne napíše záznam o úraze a informuje zákonného zástupcu dieťaťa
* nosenie a používanie mobilných telefónov, nosenie drahých a nebezpečných predmetov do ŠKD je zakázané
* dieťa musí mať osobné veci vrchné ošatenie - vetrovky, kabáty, bundy, prezuvky, topánky ... označené pre prípad odcudzenia
* zo školského klubu môže byť dieťa uvoľnené len na základe písomného súhlasu rodičov
* ak zistí vychovávateľka u dieťaťa zdravotné ťažkosti, teplotu, nevoľnosť, upovedomí o tom rodičov
* s rozvrhom týždennej činnosti a o plánovaných aktivitách sú rodičia informovaní cez nástenku a internetovú stránku školy
* na prístupnom mieste je zverejnený vnútorný poriadok ŠKD, režim dňa

**10. VNÚTORNÝ SYSTÉM KONTROLY A HODNOTENIA DETÍ**

Cieľom hodnotenia je získať spätnú väzbu a poskytnúť ju dieťaťu a jeho rodičom. Hodnotenie spočíva najmä v orientácii na pokrok v rozvoji dieťaťa – v jeho postojoch, schopnostiach, zručnostiach a vedomostiach, oproti predchádzajúcemu stavu v porovnaní so sebou samým v čase.

V hodnotení prevláda pozitívna orientácia, čo vedie dieťa k vzniku záujmu a motivácie k akejkoľvek činnosti. Pochvalou a povzbudením dávame dieťaťu príležitosť prežiť pocit radosti z úspechu.

Podklady na hodnotenie získame týmito metódami a formami :

- pozorovaním

- rozhovormi s rodičmi, učiteľmi

Vo vnútornom školskom poriadku ŠKD sme určili pravidlá správania sa detí v ŠKD, ich práva a povinnosti.

Pravidlá spolužitia v oddelení, si určuje vychovávateľka s deťmi svojho oddelenia.

Pri hodnotení detí aplikujeme metódy individuálneho prístupu, povzbudenia, pozorovania, rozhovoru.

Nástroje hodnotenia: spätná väzba od rodičov, spätná väzba od detí, pozorovanie detí pri činnosti.

**11. POŽIADAVKY NA KONTINUÁLNE VZDELÁVANIE**

**PEDAGOGICKÝCH ZAMESTNANCOV**

Ďalšie vzdelávanie pedagogických zamestnancovmá veľký dopad na celkovú úroveň kvality procesu výchovy a vzdelávania detí.

Cieľom vzdelávania je :

- podporovať ďalšie vzdelávanie pedagogických zamestnancov ako súčasť ich kariérneho rastu s cieľom zvyšovania kvality výchovy a vzdelávania v školských kluboch

- motivovať pre neustále sebavzdelávanie, vzdelávanie, zdokonaľovanie profesijnej spôsobilosti

- zdokonaľovanie zručností vo využívaní a práci s PC

- získať zručnosť pre riešenie špecifických problémov vo výchove pri práci s deťmi zo sociálne znevýhodneného prostredia

V ďalšom školskom roku plánujeme absolvovať vzdelávanie z ponuky MPC Žilina.

V pláne ďalšieho vzdelávania budeme naďalej využívať ponuku metodického centra a ministerstva školstva.

# VÝCHOVNÉ ŠTANDARDY

Nadväzujú na vzdelávacie štandardy v škole. Obsahujú súbor požiadaviek na vedomosti, zručnosti a schopnosti, ktoré majú deti získať, aby si mohli rozvíjať vedomosti, zručnosti a schopnosti získané na vzdelávaní v škole. Delia sa na :

* *Výkonové štandardy*, ktoré sú cieľovými výstupmi, ktoré má dieťa dosiahnuť na konci pobytu v školskom klube detí primerane svojim možnostiam a dĺžke jeho pobytu v ŠKD ( dieťa nemusí chodiť do ŠKD celé obdobie ),
* *Obsahové štandardy*, určujú vedomosť, zručnosť alebo schopnosť, ktorú má dieťa ovládať a ktorú má vedieť aj prakticky používať.

**Vzdelávacia oblasť**

|  |  |  |
| --- | --- | --- |
| **Obsahový štandard** | | **Výkonový štandard** |
| Gramatické a matematické cvičenie | | Samostatne  písať úlohy |
| Techniky učenia, ako sa učiť, rozvíjanie vedomostí, čítanie textu, reprodukcia príbehu | | Poznávať efektívne spôsoby učenia sa |
| Práca s informačnými zdrojmi, čítanie s porozumením, sebavzdelávanie | | Byť otvorený získavať nové poznatky a informácie |
| Rozvíjanie slovnej zásoby, jazykolamy, zmyslové hry, doplňovačky, didaktické hry | | Upevňovať získané poznatky |
| Vedomostné súťaže, kartové a spoločenské hry | Rozvoj logického myslenia | |

**Spoločensko-vedná oblasť**

|  |  |
| --- | --- |
| **Obsahový štandard** | **Výkonový štandard** |
| Spolupráca, zodpovednosť, vytváranie pozitívnej klímy v oddelení, dodržiavanie školského poriadku ŠKD | Spolurozhodovať o živote v skupine |
| Prejavy úcty k rodičom a ostatným  ľuďom, čo je tolerancia | Prejavovať úctu k rodičom, starším |
| Emócie, prečo sme nahnevaní, silné a slabé stránky osobnosti, trpezlivosť, upokojenie sa, ako zvládnuť hnev, pozitívne myslenie, ako pochopiť iných, sebaúcta | Ovládať jednoduché zručnosti sebahodnotenia, sebariadenia, sebamotivácie a empatie |
| Život so zdravotným postihnutím, čo je predsudok, vzťah k handicapovaným deťom | Prejavovať ohľaduplnosť k osobám so zdravotným postihnutím |
| Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Rozlíšiť  dodržiavanie a porušovanie ľudských práv a základných slobôd |
| Slovensko v Európe, Slovensko vo svete, úspechy slovenských športovcov, umelcov, mládeže | Prejavovať základy hrdosti k národným hodnotám a tradíciám SR |
| Vulgarizmy, slang, gestá, neformálna komunikácia, spolužitie bez násilia | Rozlišovať kultúrne a nekultúrne prejavy v správaní sa |
| Čo je konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza | Samostatne a kriticky riešiť jednoduché konflikty v oddelení/záujmovom útvare |
| Asertivita, asertívne správanie | Obhajovať svoje názory |
| Vedenie rozhovoru, diskusia, dialóg, monológ | Vypočuť si opačný názor |
| Moja rodina, čo je domov, vlastné zážitky, rozprávanie o domove, prejavy úcty k ľuďom, čo je tolerancia | Prejavovať úctu k rodičom, starším |
| Deľba práce v rodine, problémy v rodine, život detí v rozvrátenej rodine, moja pomoc v rodine | Rozlišovať a porovnávať vzťahy v harmonickej a rozvrátenej rodine |
| Vulgarizmy, slang, gestá, spolužitie bez násilia | Rozlišovať kultúrne a nekultúrne prejavy v správaní sa |
| Práca s počítačom, komunikácia s internetom, práca v textovom a grafickom editore | Využívať všetky dostupné formy komunikácie |

**Pracovno-technická oblasť**

|  |  |
| --- | --- |
| **Obsahový štandard** | **Výkonový štandard** |
| Spolupráca, zodpovednosť, dodržiavanie školského poriadku ŠKD, moje povinnosti | Spolurozhodovať o živote v skupine  Pracovať v skupine |
| Sebaobsluha, poriadok na stole, v oddelení, v šatni | Kultivovať základné sebaobslužné a hygienické návyky |
| Sebahodnotenie, poznávanie rôznych profesií, úcta ku každému povolaniu, dodržovanie denného režimu, vývoj ľudského života: detstvo, dospelosť, staroba, orientácia v čase minulosť, prítomnosť, budúcnosť | Vedieť si samostatne vytýčiť jednoduché osobné ciele |
| Príprava na vyučovanie, splnenie úlohy, presnosť a čistota práce | Rozumieť významu osobnej zodpovednosti za vykonanú prácu |
| Prejavy kladného vzťahu k spolužiakom, hrdosť na spoločný výsledok práce | Vedieť  spolupracovať so skupinou |
| Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti spolupráca | Rozvíjať základy manuálnych a technických zručností |
| Získať základné zručnosti v tvorbe jednoduchých projektov | Maska na karneval, kalendár oddelenia, návrh oddychového kútika v oddelení |

**Prírodovedno-environmentálna oblasť**

|  |  |
| --- | --- |
| **Obsahový štandard** | **Výkonový štandard** |
| Pozorovanie prírody, fauny a flóry v okolí obce/mesta, pozorovanie zmien v prírode, šetrenie energiami, vodou, tematická rozprávka | Poznať základné princípy ochrany životného prostredia |
| Starostlivosť o izbové kvety, čistenie prírody a okolia ŠKD, zber papiera, triedenie odpadu, tvorivé využitie odpadu | Uplatňovať zručnosti pri jednoduchej činnosti na tvorbe a ochrane životného prostredia |
| Príroda okolo nás, živá a neživá príroda | Rozoznať prvky živej a neživej prírody, poznať základné princípy života v prírode |
| Rastliny a živočíchy | Pomenovať rastliny a živočíchy podľa charakteristických znakov |
| Zmeny v prírode podľa ročných období, kalendár prírody | Vnímať zmeny prírody v jednotlivých ročných obdobiach |
| Prírodné zdroje (voda, pôda), prírodné suroviny | Uplatňovať spôsoby rozumného využívania prírodných zdrojov |
| Nebezpečné prírodné javy a ich dôsledky na život, ochrana pred nimi | Nepodceňovať zákony prírody, chrániť sa pred prírodnými živlami |
| Ochrana životného prostredia, triedenie odpadu, separovaný zber | Dodržiavať základné princípy ochrany životného prostredia |
| Chránené územia, rastliny a živočíchy, národné parky | Rozoznať zákonom chránené rastliny a živočíchy, vysvetliť význam ich ochrany |
| Možnosti využívania prírody na hry, športovanie a oddych | Využívať šetrným spôsobom prírodu na oddych a šport |

**Esteticko-výchovná oblasť**

|  |  |
| --- | --- |
| **Obsahový štandard** | **Výkonový štandard** |
| Kultúrne pamiatky v obci/meste, múzeum, galéria, ľudové tradície zvyky, povesti, názvy ulíc, miestne noviny, história a dnešok | Prejavovať úctu ku kultúrnym hodnotám v blízkom okolí |
| Hudba, výtvarné umenie, tanec | Prejavovať pozitívny vzťah k umeniu |
| Netradičné výtvarné techniky, hudobné činnosti, športové činnosti | Rozvíjať svoj talent a špecifické schopnosti |
| Záujmová činnosť, príprava kultúrneho podujatia | Byť otvorený k tvorivej činnosti |
| Úprava oddelenia, netradičné ozdoby, úprava zovňajšku | Prejavovať pozitívny vzťah k jednoduchej estetickej úprave prostredia a svojej osoby |
| Veľká noc, Deň matiek, úcta k starším, Vianoce | Podieľať sa na príprave kultúrnych podujatí v skupine |
| Tematická vychádzka, pozorovanie zmien, audio nahrávka, rozprávka | Byť otvorený objavovať a vnímať krásu v bežnom živote |

**Telovýchovná, zdravotná a športová oblasť**

|  |  |
| --- | --- |
| **Obsahový štandard** | **Výkonový štandard** |
| Umývanie rúk, vetranie, telovýchovné chvíľky | Ovládať základné hygienické návyky |
| Prechádzka, bicyklovanie, lyžovanie, plávanie, cvičenie v telocvični, stolný tenis, kolektívne loptové hry | Relaxovať pravidelným cvičením a pohybom |
| Čo je nikotín, fajčenie, alkohol a zdravie, civilizačné choroby | Uvedomovať si škodlivosť fajčenia, alkoholu a iných drog |
| Otužovanie, relaxačné cvičenie, skupinové hry, netradičné športové disciplíny | Schopnosť pravidelného pohybu a cvičenia |
| Podstata zdravia, zodpovednosť za svoje zdravie, príčiny ochorenia, racionálna strava, potravinová pyramída | Vyjadriť význam dodržiavania základných zásad zdravej výživy |
| Stravovacie návyky, pitný režim, striedanie práce s odpočinkom, prvá pomoc, obliekanie podľa ročných období | Uvedomovať si základné princípy zdravého životného štýlu |
| Záujmová činnosť, športová súťaž | Rozvíjať svoj športový talent a schopnosti |

**Stimulácia kognitívnych schopností**

|  |  |
| --- | --- |
| **Obsahový štandard** | **Výkonový štandard** |
| Použitie jazyka v komunikačných situáciách v hrách, v kladení otázok, vykonávanie inštrukcií, komentovanie činnosti | Rozvíjať komunikačnú kompetenciu  Ako dorozumievací prostriedok |
| Rozvíjanie rozprávačských schopností  podľa osnovy, spontánne rozprávanie príbehu  alebo udalosti, reprodukovanie prečítaného textu | Rozvíjať schopnosti rozumieť reči a podporovať schopnosť reprodukovať udalosť, príbeh alebo prečítaný text, štruktúrovania, zmysluplne aplynule |
| Rozvíjanie konverzačných schopností | Osvojovať si komunikačné stratégie |
| Budovanie matematických predstáv, pojmov (viac, menej, rovnako)  Chápanie matematických operácií, riešenie  slovných úloh | Rozvíjať predčíselné a číselné predstavy, rozpoznať súvislosti, rozvíjať matematické schopnosti |
| Rozvíjanie vnímania, poznávania diferenciač- ných schopností | Rozvíjať taktilné a kinestetické vnímanie |
| Rozvíjanie pamäti (akusticko-verbálna a zraková pracovná pamäť) | Rozvíjať sluchovú a zrakovú gnóziu  (vnímanie, diferenciácia, pamäť) |
| Rozvíjanie priestorovej a časovej orientácie. Nácvik pravo-ľavej orientácie (telesná schéma, rovinná a časová orientácia)  Rozvíjanie oromotoriky, vizuomotoriky, jemnej a hrubej | Rozvíjať priestorovú orientáciu (orientácia v makropriestore a mikropreiestore) a orientáciu v čase |

# VÝCHOVNÉ OSNOVY

**Vzdelávacia oblasť**

|  |  |  |  |  |  |  |  |
| --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **I. oddelenie Počet VVČ** | **II. oddelenie Počet VVČ** | **III. oddelenie Počet VVČ** | **IV. oddelenie Počet VVČ** | **V. oddelenie Počet VVČ** |
| Rozvíjať autonómnosť v príprave na vyučovanie | Domáce úlohy | Individuálny prístup  Tréning  Motivácia  Vysvetlenie  Zábavné didaktické hry | 50 | 50 | 70 | 90 | 90 |
| Rozvíjať efektívne spôsoby učenia sa | Techniky učenia, ako sa učiť, rozvíjanie vedomostí, čítanie textu, reprodukcia príbehu | Individuálny prístup  Motivácia  Povzbudenie  Motivačné hodnotenie  Modelové situácie  Prezentácia | 10 | 10 | 10 | 10 | 10 |
| Získavať nové poznatky a informácie | Práca s informačnými zdrojmi, čítanie s porozumením, práca s encyklopédiou a slovníkom, sebavzdelávanie | Individuálny prístup  Aktivizácia  Riešenie nových úloh  Prezentácia | 10 | 10 | 10 | 10 | 10 |
| Rozvíjať získané poznatky | Rozvíjanie slovnej zásoby, jazykolamy, zmyslové hry, doplňovačky, didaktické hry | Individuálny prístup | 95 | 95 | 75 | 55 | 55 |

**Spoločensko-vedná oblasť**

|  |  |  |  |  |  |  |  |
| --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **I. oddelenie Počet VVČ** | **II. oddelenie Počet VVČ** | **III. oddelenie Počet VVČ** | **IV. oddelenie Počet VVČ** | **V. oddelenie Počet VVČ** |
| Obhajovať si svoj názor | Asertivita, asertívne správanie, jednoduché techniky | Vysvetlenie  Povzbudenie  Hranie rolí  Hry na presadzov.  Aktivačné hry | 2 | 2 | 2 | 2 | 2 |
| Vypočuť si opačný názor | Vedenie rozhovoru, diskusia, dialóg a monológ | Vysvetlenie  Tréning  Aktivačné hry  Hranie rolí  Dramatizácia | 2 | 2 | 2 | 2 | 2 |
| Spolurozhodovať o živote v skupine | Spolupráca, zodpovednosť, vytváranie pozitívnej klímy v oddelení, dodržiavanie školského poriadku ŠKD, moje povinnosti | Individuálny prístup  Motivácia  Aktivizácia  Kooperačné hry  Hry na dôveru  Hranie rolí | 3 | 3 | 3 | 3 | 3 |
| Rozvíjať základy zručností sebahodnotenia, sebariadenia, sebamotivácie a empatie | Emócie, prečo sme nahnevaní, silné a slabé stránky osobnosti,  trpezlivosť,  upokojenie sa, ako zvládnuť hnev, pozitívne myslenie, ako pochopiť iných, sebaúcta | Individuálny prístup  Vysvetlenie  Povzbudenie  Dramatizácia  Hranie rolí  Hry na úprimnosť  Hry na vciťovanie | 3 | 3 | 3 | 3 | 3 |
| Prejavovať úctu k rodičom, starším | Moja rodina, čo je domov, vlastné zážitky, rozprávanie o domove, prejavy úcty k ľuďom, tolerancia | Individuálny prístup  Film  Rozprávka  Hranie rolí  Hry na vciťovanie | 3 | 3 | 3 | 3 | 3 |
| Prejavovať ohľaduplnosť k osobám so zdravotným postihnutím | Život so zdravotným postihnutím, čo je predsudok, vzťah k deťom s handicapom | Individuálny prístup  Vysvetlenie  Film  Rozprávka  Hry na vciťovane  Hranie rolí | 2 | 2 | 2 | 2 | 2 |
| Pochopiť význam dodržiavania ľudských práv a základných slobôd | Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Individuálny prístup  Vysvetlenie  Hry na riešenie konfliktov  Hry na dôveru  Hry na sebapresadzovanie | 3 | 3 | 3 | 3 | 3 |
| Posilniť základy hrdosti k národnej a štátnej príslušnosti | Slovensko v Európe, Slovensko vo svete, úspechy slovenských športovcov, umelcov | Individuálny prístup  Vysvetlenie  Výtvarná práca  Tvorivá dielňa  Film  Rozprávka | 2 | 2 | 2 | 2 | 2 |
| Kultivovať kultúrne návyky a vyjadrovanie sa | Pozdrav, podanie ruky, požiadanie, odmietnutie, oslovenie, stolovanie | Individuálny prístup  Vysvetlenie  Tréning  Hranie rolí  Dramatizácia  Kurz | 3 | 3 | 3 | 3 | 3 |
| Využívať všetky dostupné formy komunikácie | Práca s počítačom, komunikácia s internetom, práca v textovom a grafickom editore | Individuálny prístup  Tréning  Vlastná práca  Prezentácia  Riešenie úloh | 2 | 2 | 2 | 2 | 2 |
| Rozlíšiť kultúrne a nekultúrne prejavy v správaní sa | Vulgarizmy, slang, gestá, neformálna komunikácia  spolužitie bez násilia | Individuálny prístup  Vysvetlenie  Tréning  Aktivačné hry  Hranie rolí | 3 | 3 | 3 | 3 | 3 |
| Vedieť samostatne a kriticky riešiť jednoduché konflikty | Čo je konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza | Individuálny prístup  Vysvetlenie  Hry na riešenie konfliktov  Hranie rolí  Dramatizácia | 3 | 3 | 3 | 3 | 3 |
| Pomenovať znaky harmonickej a problémovej rodiny | Deľba práce v rodine, vlastné zážitky,  problémy v rodine, život detí v rozvrátenej rodine, moja pomoc v rodine | Individuálny prístup  Hranie rolí  Dramatizácia  Sociálne hry  Výtvarná práca  Film  Rozprávka | 2 | 2 | 2 | 2 | 2 |

**Pracovno-technická oblasť**

|  |  |  |  |  |  |  |  |
| --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **I. oddelenie Počet VVČ** | **II. oddelenie Počet VVČ** | **III. oddelenie Počet VVČ** | **IV. oddelenie Počet VVČ** | **V. oddelenie Počet VVČ** |
| Kultivovať základné sebaobslužné a hygienické návyky | Sebaobsluha, poriadok na stole, v šatni, umývanie rúk, vetranie, telovýchovné chvíľky | Individuálny prístup  Vysvetlenie  Motivácia  Aktivizácia  Tréning  Hodnotenie | 5 | 5 | 5 | 5 | 5 |
| Vedieť si samostatne vytýčiť jednoduché osobné ciele | Sebahodnote-nie, poznávanie rôznych profesií, úcta ku každému povolaniu, dodržovanie denného režimu, vývoj ľudského života: detstvo, dospelosť, staroba, orientácia v čase: minulosť, prítomnosť,  budúcnosť | Individuálny prístup  Motivácia  Povzbudenie  Rozhovor  Hranie rolí  Sociálne hry  Hry na  sebapresadzovanie  Vychádzka  Exkurzia | 3 | 3 | 3 | 3 | 3 |
| Rozumieť významu osobnej zodpovednosti za vykonanú prácu | Príprava na vyučovanie, splnenie úlohy, presnosť a čistota práce | Individuálny prístup  Rozhovor  Tréning  Vysvetlenie  Hodnotenie  Hry na dôveru  Vlastná práca  Projekt | 3 | 3 | 3 | 3 | 3 |
| Vedieť spolupracovať so skupinou | Kladný vzťah k spolužiakom, hrdosť na spoločný výsledok práce | Individuálny prístup  Motivácia  Kooperačné hry  Spoločné podujatia  Súťaž | 4 | 4 | 4 | 4 | 4 |
| Rozvíjať základy manuálnych a technických zručností | Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti,  spolupráca | Individuálny  prístup  Povzbudenie  Vysvetlenie  Aktivizácia  Tvorivá dielňa  Vlastná práca  Výstava prác | 14 | 14 | 14 | 14 | 14 |
| Získavať základy zručností potrebných pre praktický život | poriadok v herni, seba obslužné činnosti | Individuálny prístup  Tréning  Povzbudenie  Aktivačné hry  Vlastná práca | 2 | 2 | 2 | 2 | 2 |
| Získať základné zručnosti v tvorbe jednoduchých projektov | Maska na karneval, kalendár oddelenia, návrh oddychového kútika v oddelení | Individuálny prístup  Vysvetlenie  Povzbudenie  Tvorivá dielňa  Kooperačné hry  Vlastná práca | 2 | 2 | 2 | 2 | 2 |

**Prírodovedno-environmentálna oblasť**

|  |  |  |  |  |  |  |  |
| --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **I. oddelenie Počet VVČ** | **II. oddelenie Počet VVČ** | **III. oddelenie Počet VVČ** | **IV. oddelenie Počet VVČ** | **V. oddelenie Počet VVČ** |
| Pochopiť základné princípy ochrany životného prostredia | Poznávanie zvierat, rastlín v regióne, pozorovanie zmien v prírode, šetrenie energiami, vodou, tematická rozprávka | Individuálny prístup  Vysvetlenie  Ekologické hry | 6 | 6 | 6 | 6 | 6 |
| Rozvíjať zručnosti pri jednoduchej činnosti na tvorbe a ochrane životného prostredia | Starostlivosť o izbové kvety, čistenie prírody a okolia ŠKD, zber papiera, triedenie odpadu, využitie odpadu, zber prírodnín | Individuálny prístup  Vysvetlenie  Motivácia  Aktivizácia  Prezentácia | 6 | 6 | 6 | 6 | 6 |
| Pochopiť význam dodržiavania základných zásad zdravej výživy | Podstata zdravia, zodpovednosť za svoje zdravie, príčiny ochorenia, racionálna strava, potravinová pyramída | Individuálny prístup  Vysvetlenie  Aktivizácia  Hranie rolí  Dramatizácia  Film  Rozprávka  Súťaž | 6 | 6 | 6 | 6 | 6 |
| Poznať základné princípy zdravého životného štýlu | Stravovacie návyky, pitný režim striedanie práce s odpočinkom, prvá pomoc, obliekanie podľa ročných období | Individuálny prístup  Vysvetlenie  Aktivizácia  Hranie rolí  Dramatizácia  Rozprávka  Súťaž | 6 | 6 | 6 | 6 | 6 |
| Pochopiť nebezpečenstvo prírodných živlov | Nebezpečné prírodné javy a ich dôsledky na život, ochrana pred nimi | Video ukážka  Beseda  Rozprávka  Čítanie kníh | 6 | 6 | 6 | 6 | 6 |

**Esteticko-výchovná oblasť**

|  |  |  |  |  |  |  |  |
| --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **I. oddelenie Počet VVČ** | **II. oddelenie Počet VVČ** | **III. oddelenie Počet VVČ** | **IV. oddelenie Počet VVČ** | **V. oddelenie Počet VVČ** |
| Posilniť úctu ku kultúrnym hodnotám v blízkom okolí | Návšteva kina, múzea, kultúrnych pamiatok v obci a v regióne, ľudové tradície a zvyky, povesti, názvy ulíc, miestne noviny, história a dnešok | Individuálny prístup  Vysvetlenie  Aktivizácia  Ukážka  Film  Rozprávka  Výtvarná práca  Výstava prác  Súťaž  Vychádzka | 5 | 5 | 5 | 5 | 5 |
| Rozvíjať základy vzťahu k umeniu | Hudba, výtvarné umenie, tanec, záujmová činnosť, nácvik programu | Motivácia  Ukážka  Povzbudenie  Návšteva kultúrneho podujatia | 6 | 6 | 6 | 6 | 6 |
| Rozvíjať talent a špecifické schopnosti | Netradičné výtvarné techniky, hudobné činnosti, športové činnosti | Individuálny prístup  Motivácia  Povzbudenie  Výstava prác  Súťaž | 5 | 5 | 5 | 5 | 5 |
| Rozvíjať základy tvorivých schopností a zručností | Záujmová činnosť, príprava kultúrneho vystúpenia | Individuálny prístup  Motivácia  Povzbudenie  Aktivizácia  Prezentácia  Výstava prác | 5 | 5 | 5 | 5 | 5 |
| Prejavovať pozitívny vzťah k jednoduchej estetickej úprave prostredia | Úprava triedy, netradičné ozdoby, úprava zovňajšku | Individuálny prístup  Motivácia  Povzbudenie  Aktivizácia  Tvorivá dielňa | 5 | 5 | 5 | 5 | 5 |
| Podieľať sa na príprave kultúrnych podujatí v skupine | Veľká noc, Deň matiek, Úcta k starším, Vianoce | Individuálny prístup  Motivácia  Povzbudenie  Aktivizácia  Dramatizácia  Besiedka | 5 | 5 | 5 | 5 | 5 |
| Objavovať a vnímať krásu v bežnom živote | Tematická vychádzka, pozorovanie zmien, audio nahrávka, rozprávka, vlastná skúsenosť | Individuálny prístup  Povzbudenie  Pozorovanie  Ilustrácia zážitku | 5 | 5 | 5 | 5 | 5 |

**Telovýchovná, zdravotná a športová oblasť**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | | **Metódy, formy** | | **I. oddelenie Počet VVČ** | | **II. oddelenie Počet VVČ** | | **III. oddelenie Počet VVČ** | | **IV. oddelenie Počet VVČ** | | **V. oddelenie Počet VVČ** | |
| Rozvíjať schopnosť relaxovať pravidelným cvičením a pohybom | Prechádzka, cvičenie v telocvični, kolektívne športové hry | | Individuálny prístup  Motivácia  Povzbudenie  Aktivizácia  Tréning | | 6 | | 6 | | 6 | | 6 | | 6 | |
| Pochopiť škodlivosť fajčenia, alkoholu a iných drog | Čo je nikotín, fajčenie, alkohol a zdravie, civilizačné choroby | | Individuálny prístup  Vysvetlenie  Výtvarné stvárnenie zážitku  Súťaž | | 6 | | 6 | | 6 | | 6 | | 6 | |
| Pochopiť význam pravidelného pohybu a cvičenia | Otužovanie, relaxačné cvičenie, skupinové hry, netradičné športové disciplíny a hry | | Individuálny prístup  Vysvetlenie  Motivácia  Povzbudenie  Aktivizácia  Tréning | | 5 | | 5 | | 5 | | 5 | | 5 | |
| Rozvíjať športový talent a schopnosti | Záujmová činnosť,  futbal  basketbal,  pohybové hry | | Individuálny prístup  Motivácia  Povzbudenie Aktivizácia Súťaž | | 8 | | 8 | | 8 | | 8 | | 8 | |
| Upevňovať zdravý životný štýl | | Stravovacie návyky, pitný režim, striedanie práce s odpočinkom (psychohygiena) |  | 8 | | 8 | | 8 | | 8 | | 8 | |

**Stimulácia kognitívnych schopností**

|  |  |  |  |  |  |  |  |
| --- | --- | --- | --- | --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **I. oddelenie Počet VVČ** | **II. oddelenie Počet VVČ** | **III. oddelenie Počet VVČ** | **IV. oddelenie Počet VVČ** | **V. oddelenie Počet VVČ** |
| Rozvíjať rečové schopnosti  Presadzovanie sa v kolektíve | Komunikácia s deťmi v rôznych situáciách | Individuálny prístup, hry, hranie rolí modelové situácie | 2 | 2 | 2 | 2 | 2 |
| Rozvíjať matematické schopnosti | Matematické predstavy, pojmy, operácie | Vysvetlenie, individuálny prístup | 2 | 2 | 2 | 2 | 2 |
| Rozvíjať efektívne spôsoby učenia | Techniky rozvíjania- vnímania, poznávania, rozlišovanie, pamäte | Individuálny prístup, motivácia, povzbudenie, motivačné hodnotenie | 2 | 2 | 2 | 2 | 2 |
| Orientovať sa v priestore  Rozvíjať základy motorických zručností | Orientácia v priestore a čase  Motorické ( oromotorika, vizuomotorika, jemná a hrubá motorika, grafomotorika, fonograforytmika) | Vysvetlenie, situačné hry, tréning  Vysvetlenie motivácia, individuálny prístup, povzbudenie, aktivizácia, tréning, súťaž | 6 | 6 | 6 | 6 | 6 |